અંગ્રેજીમાં જેને ડિસફંક્શનલ ફૅમિલી કહે છે એવો આ પરિવાર છે. તેમનો સંઘ જન્મારેય કાશીએ પહોંચે નહીં. ડિરેક્ટરે આ લડાકુ પરિવારને એકદમ રિયલ રાખ્યો છે. મતલબ કે તેઓ પ્લમ્બરથી લઈને પાણીનો ગ્લાસ, ગાડી, ફોટોગ્રાફ, ખર્ચા, સગાંસંબંધી, ગંજીફાની રમત વગેરે વરાઇટીવાળી વાતો પર ઝઘડી પડે છે. પરંતુ એક વાર આ ઝઘડો શરૂ થાય કે તરત જ એ લાઉડ અને મેલોડ્રામાની બાઉન્ડરી વટાવી જાય. ફરક એટલો કે આ ભણેલો પરિવાર છે એટલે અંગ્રેજીમાં ઝઘડે. તેમ છતાં આ ઝઘડા ઘણે અંશે વાસ્તવિક લાગે છે એનું કારણ છે સતત હાલકડોલક થતા કૅમેરાથી શૂટ થયેલાં દૃશ્યો અને લગભગ નહીંવત્ રહેલું બૅકગ્રાઉન્ડ મ્યુઝિક.